Frontmen grupe Riblja čorba, Bora Đorđević, odgovorio onima koji su ga kritikovali što je nastupao na mitingu Srpske napredne stranke. "Ne rpipadam nijednoj stranci, nisam se vratio u politiku. Podržavam borbu za Kosovo i Metohiju".

Izvor: MONDO/Stefan Stojanović

Nastup Riblje čorbe, jedne od najvažnijih rok grupa na ovom prostoru svih vremena, na mitingu Srpske napredne stranke u petak u Beogradu, izazvao je mnoge komentare u javnosti. Od onih koji su podržali nastup, do velikih kritika i podsećanja na "minuli rad" frontmena Bore Đorđevića.



U intervjuu za "Večernje novosti", Bora Đorđević je onima koji ga kritikuju i koji su razočarani što je zajedno sa grupom nastupio na političkom skupu, odgovorio ovako:



"Fanovi koje zbog ovoga izgubim nisu vredni da budu moji fanovi, niti da mi pominju ime! Ovo govorim za one koji prate mene kao Boru Đorđevića i moje političke stavove. Na one koji vole 'Riblju čorbu' zbog muzičkih kvaliteta, bilo kakvi politički stavovi ne bi trebalo da utiču". Povezane vesti Riblja čorba: Svirali smo iz patriotskih razloga

Bora Đorđević kaže da ne pripada nijednoj stranci, niti da se vratio u politiku.



"Jednostavno, podržao sam borbu za Kosovo i Metohiju! Pratio sam proteste opozicije i sve mi se zgadilo. Srbija slabiju opoziciju od postanka višestranačkog sistema nije imala! Svirali smo iz inata, protiv ovakve, jadne i bedne, opozicije (čast izuzecima), za koju sam i ranije tvrdio da joj ne bih dao ni psa da mi prevede preko ulice", poručio je frontmen i najvažniji član Riblje čorbe, koja postoji više od četiri decenije.

Izvor: MONDO/Stefan Stojanović Izvor: MONDO/Stefan Stojanović 1 Izvor: MONDO/Stefan Stojanović Izvor: MONDO/Stefan Stojanović 2 Izvor: MONDO/Stefan Stojanović Izvor: MONDO/Stefan Stojanović 3 Izvor: MONDO/Stefan Stojanović Izvor: MONDO/Stefan Stojanović 4 / 4

Najavljujući nastup Riblje čorbe na mitingu stranke čiji je lider, predsednik Srbije Aleksandar Vučić je rekao da on i Bora Đorđević nisu uvek bili na istoj političkoj strani, da su u tom smislu "razmenjivali udarce", ali da su se uvek poštovali.



"Acu Vučića znam tridesetak godina. Nekad smo se slagali, nekad nismo, ali je uvek postojalo uzajamno poštovanje. Njegovu i Dačićevu borbu za Kosovo i Metohiju, samim tim i za celovitu Srbiju, moram da podržim. Danas se na politički vrh Srbije vrši dosad najveći pritisak u vezi sa 'prodajom' Kosova i Metohije. 'Žuta vlast' je prodala Kosovo i Metohiju, pa bi sad da proda i ono malo srpskog što je tamo preostalo. Uvek ću podržati tešku borbu za spas mučenih i napaćenih Srba koji žive tamo. Kosovo i Metohija će uvek biti moja najslabija tačka i moja rak-rana", rekao je Bora Đorđević.

O nastupu na mitingu "Budućnost Srbije", rekao je ovo:



"Riblja čorba je u petak nastupila pred 150.000 ljudi i pružila im dobru svirku. Došli su sa svih strana, prevalili veliki put, neki i peške. Bili 'sendvičari' ili ne, oni su iz Srbije".